

**GRAD ROVINJ-ROVIGNO**

**CITTA` DI ROVINJ-ROVIGNO**

**UPRAVNI ODJEL ZA GOSPODARSTVO, JAVNU NABAVU I**

**EUROPSKE FONDOVE**

**ODSJEK ZA GOSPODARSTVO I EUROPSKE FONDOVE**

**INFORMACIJA O GOSPODARSKIM KRETANJIMA U 2019. GODINI**

**S POSEBNIM OSVRTOM NA GLAVNE GOSPODARSKE SUBJEKTE**

|  |
| --- |
| **Listopad 2020. godine** |

**Osnovna obilježja gospodarskih kretanja Hrvatske u 2019. godini**

Gospodarski rast i dizanje kreditnog rejtinga, uspješna turistička sezona, ali i kriza brodogradilišta i nedostatak radnika, obilježila su gospodarstvo u 2019. godini u kojoj je s radom počela Fortenova grupa, a Hrvatska je korak bliže uvođenju eura.

Procjena BDP-a za prvi kvartal objavljena u svibnju pokazala je da je BDP narastao 3,9 posto na godišnjoj razini. U drugom tromjesečju hrvatsko gospodarstvo poraslo je za 2,4 posto u odnosu na isto lanjsko (2018.g.) razdoblje. U trećem kvartalu BDP-je na godišnjoj razini narastao za 2,9 posto. Poboljšanje kreditnog rejtinga i povoljno stanje na međunarodnim tržištima pozitivno su utjecali na cijenu zaduživanja države.

U kolovozu je Ministarstvo financija prodalo 81 milijun kuna i 32 milijuna eura vrijedne trezorske zapise, pri čemu je eursko izdanje po prvi put plasiralo uz negativnu kamatnu stopu. U studenom je izdana obveznica u iznosu od 11 milijardi kuna, a to zaduženje ostvareno je po najpovoljnijim uvjetima u povijesti. Dobre Vladine makroekonomske performanse prepoznala je Svjetska banka u izvješću Doing Business 2020., koje je pokazalo da je Hrvatska napredovala na listi za sedam mjesta.

U 2019. godini Hrvatska je zauzela 51. mjesto među 190 zemalja na ljestvici lakoće poslovanja.

Na snagu je stupilo devet zakona iz trećeg kruga porezne reforme, koji su uz ostalo donijeli nižu stopu PDV-a na meso, voće i povrće, jaja i pelene, proširenje porezne osnovice za oporezivanje dohotka stopom od 24 posto, ukidanje doprinosa na plaću za zapošljavanje i zaštitu na radu, ali i povećanje doprinosa za zdravstveno osiguranje, itd. Uslijedio je četvrti krug porezne reforme, unutar kojeg je uz ostalo opća stopa PDV-a ostala na 25%, dok se snižena stopa od 13% od početka 2020. počela primjenjivati za jela i slastice u i izvan ugostiteljskih objekata, a osnovni osobni odbitak povećao na 4000 kuna.

**Kriza brodogradilišta**

Tijekom 2019. buknula je kriza u brodogradilištima Uljaniku i 3. maju. Uslijedio je niz sudskih ročišta uoči kojih su radnici strepili za budućnost škverova. Očekivano i neizbježno, na Trgovačkom sudu u Pazinu 13. svibnja otvorena je procedura za stečajni postupak Uljanik Brodogradilišta. Bez posla je ostalo preostalih 1.118 radnika. Na Zavod za zapošljavanje se prijavilo oko 700 bivših uljanikovaca.

**Fortenova naslijedila Agrokor**

U veljači je stigla vijest da će provedba nagodbe vjerovnika u Agrokoru početi 1. travnja, kada će biti obavljen i prijenos gospodarske cjeline pod izvanrednom upravom Agrokora na Fortenova grupu, čime će nova kompanija započeti s radom. To se i dogodilo te je s radom počela Fortenova, kompanija nasljednica Agrokora. Njezino poslovodstvo najavilo je fokus na Konzum, Mercator i Tisak. U srpnju je najavljeno da će Fortenova refinancirati ključni, roll-up kredit iz lipnja 2017. izdanjem četverogodišnje obveznice u iznosu do 1,2 milijarde eura, uz kamatu od 7,3 posto plus EURIBOR uz donju granicu od 1 posto. Privremeno vjerovničko vijeće Agrokora taj je aranžman izglasalo u rujnu, a uslijedilo je izdavanje obveznice u iznosu od 1,157 milijarde eura, čime je zaključen proces refinanciranja.

**Veliki projekti**

Krajem srpnja službeno su počeli radovi na Pelješkom mostu, a u posao je uvedena tvrtka izvođač – China Road and Bridge Corporation. Nakon kompliciranog postupka i niza žalbi, u posao su uvedeni i graditelji pristupnih cesta – Austrijski Strabag i grčki J&P Avax. Važna vijest s početka godine je i Vladina odluka o financiranju prve faze projekta plutajućeg terminala za ukapljeni prirodni plin na Krku, čija se vrijednost procjenjuje na 234 milijuna eura. Ponudu za kupnju 25 posto udjela u LNG terminalu u travnju je dala mađarska vlada. Godina na izmaku važna je i za budućnost Criatia Airlinesa. Naime, u sklopu prethodne faze ispitivanja postojanja interesa potencijalnih investitora za sudjelovanjem u povećanju kapitala Croatia Airlinesa, pristigle su dvije neobvezujuće ponude. Hrvatska elektroprivreda predstavila je veliki ciklus ulaganja u sunčane elektrane vrijedan 750 mil. kn, a kompanija FACC AG iz područja zrakoplovne industrije najavila je ulaganje u tvornicu dijelova za avione u okolici Zagreba.

**Turizam – rekordi, ali i manjak radnika**

Tijekom turističke godine ostvareno je više od 20,5 milijuna turističkih dolazaka i 108 milijuna noćenja, a prihodi su veći za 8 posto u odnosu na 2018. To su najbolji rezultati hrvatskog turizma dosad. Turističku godinu obilježilo je i donošenje triju turističkih zakona, ali i nedostatak radnika. Sredinom lipnja HUP i HUT su zatražili hitno povećanje kvota stranih radnika, tvrdeći da je zbog nedostatka radnika ugrožena turistička sezona. Nedostatak radnika osjetile su i druge gospodarske grane, posebno građevinarstvo te je Vlada u lipnju povećala kvotu dozvola za zapošljavanje stranaca za kalendarsku 2019. , povećavši za 2000 radnika kvotu za turizam te za tisuću radnika za građevinarstvo.

**Preuzimanje Kraša**

Najvažniji događaj na domaćem tržištu kapitala u 2019. je preuzimanje Kraša koji je dobio novog vlasnika – Mesnu industriju Braća Pivac, koja se nadmetala s tvrtkom Kappa Star u vlasništvu srbijanskog poduzetnika Nebojše Šaranovića. Pivac je u rujnu iskazao namjeru objave ponude za preuzimanje dionica Kraša i izvijestio da pregovara o zajedničkom djelovanju s tvrtkom Kraš ESOP. No, Kappa Star je počeo kupovati dionice i povećavati svoj udjel u Krašu. Pivac je pak objavio ponudu za preuzimanje dionica Kraša po cijeni od 430 kuna za dionicu, ali nju je Uprava Kraša ocijenila niskom. Nakon toga su Mesna industrija Braća Pivac i Kraš-ESOP sklopili ugovor o kupoprodaji i prijenosu dionica, čime je MI Braća Pivac stekla kontrolni dionički paket u Krašu. MI Braća Pivac kupila je od Kraš-ESOP-a, 276.441 redovnu dionicu, koje predstavljaju 18,44 posto temeljnog kapitala Kraša. Kraš-ESOP dionice je prodao po cijeni od 861,20 kuna po dionici, odnosno po ukupnoj cijeni od 238,1 milijuna kuna za sve dionice.

**Osnovni financijski pokazatelji poduzetnika Hrvatske**

Tablica 1. Osnovni financijski rezultati poduzetnika u 2019. godini (iznosi u tisućama kn)

|  |  |  |  |
| --- | --- | --- | --- |
| **Opis** | **UKUPNO SVI PODUZETNICI** |  |  |
|  | **2018.**  | **2019.**  | **Index** |
| Broj poduzetnika |   | 136.260 | - |
| Broj dobitaša | 85.465 | 90.955 | 106,4 |
| Broj gubitaša | 37.824 | 45.305 | 119,8 |
| Broj zaposlenih | 911736\* | 969.776 | 106,4 |
| Ukupni prihodi | 721.118.732 | 796.126.335 | 110,4 |
| Ukupni rashodi | 682.737.441 | 756.495.954 | 110,8 |
| Dobit prije oporezivanja | 53.515.331 | 57.232.068 | 106,9 |
| Gubitak prije oporezivanja | 15.134.039 | 17.601.686 | 116,3 |
| Porez na dobit | 7.308.894 | 8.349.049 | 114,2 |
| Dobit razdoblja | 46.166.284 | 48.872.344 | 105,9 |
| Gubitak razdoblja | 15.093.886 | 17.591.012 | 116,5 |
| Dobit razdoblja (+) ili gubitak razdoblja (-) | 31.072.397 | 31.281.333 | 100,7 |
| Neto plaće i nadnice | 61.073.774 | 67.668.212 | 110,8 |
| Prosječna mjesečna neto plaća po zaposlenom | 5.582 | 5.815 | 104,2 |
| A. Potraživanja za upisani a neuplaćeni kapital | 122.403 | 201.452 | 164,6 |
| B. Dugotrajna imovina | 728.338.372 | 799.251.183 | 109,7 |
| C. Kratkotrajna imovina | 362.382.115 | 396.076.180 | 109,3 |
| D. Plaćeni troškovi budućeg razdoblja i obračunati prihodi | 11.195.664 | 20.490.234 | 183,0 |
| F. UKUPNA AKTIVA = UKUPNA PASIVA | 1.102.038.554 | 1.216.019.049 | 110,3 |
| A. Kapital i rezerve | 449.904.955 | 475.987.817 | 105,8 |
| B. Rezerviranja | 14.846.952 | 16.908.958 | 113,9 |
| C. Dugoročne obveze | 270.079.540 | 325.105.660 | 120,4 |
| D. Kratkoročne obveze | 313.258.249 | 330.471.670 | 105,5 |
| E. Odgođeno plaćanje troškova i prihod budućeg razdoblja | 53.948.857 | 67.544.945 | 125,2 |
| Broj poduzetnika tekuća godina  |   | 136.260 | - |
| Broj izvoznika | 18.775 | 20.409 | 108,7 |
| Broj uvoznika | 17.532 | 19.627 | 111,9 |
| Izvoz | 143.447.877 | 151.455.118 | 105,6 |
| Uvoz | 128.539.396 | 137.793.448 | 107,2 |
| Trgovinski saldo | 14.908.481 | 13.661.670 | 91,6 |
| Broj poduzetnika tekuća godina  |   | 136.260 | - |
| Broj investitora | 12.428 | 13.067 | 105,1 |
| Broj poduzetnika bez investicija | 110.861 | 123.193 | 111,1 |
| Investicije u novu dugotrajnu imovinu | 23.481.990 | 27.528.822 | 117,2 |

*Izvor: Fina – Analiza financijskih rezultata*

Ostvareni su ukupni prihodi u iznosu od 796,1 milijarda kuna i ukupni rashodi u iznosu od 756,5 milijardi kuna. U odnosu na 2018. godinu, ukupni prihodi veći su za 10,4%, a ukupni rashodi za 10,8%. Na stranim tržištima svoje proizvode i usluge plasiralo je 20.409 poduzetnika (15,0%), s tim da je od ukupnoga prihoda 151,5 milijardi ostvareno prodajom robe na inozemnom tržištu, što je rast izvoza od 5,6% u usporedbi s 2018. godinom. U istom razdoblju kupljeno je robe u vrijednosti od 137,8 milijardi kuna te je trgovinski suficit iznosio 13,7 milijardi kuna. Dobit razdoblja, u iznosu od 48,9 milijardi kuna, ostvarilo je 90.955 poduzetnika (66,8%), dok je gubitak razdoblja od 17,6 milijardi kuna iskazalo 45.305 poduzetnika (33,2%). U odnosu na 2018. godinu, poduzetnici su ostvarili 5,9% veću dobit razdoblja uz istovremeno povećanje gubitka razdoblja za 16,5%. To je rezultiralo ostvarenjem konsolidiranog financijskog rezultata – neto dobiti od 31,3 milijarde kuna, što je za 0,7% više u odnosu na 2018. godinu (31,1 milijarda kuna).

U novu dugotrajnu imovinu u 2019. godini investiralo je 13.067 poduzetnika (9,6%) i to 27,5 milijardi kuna, što je povećanje od 17,2% u odnosu na prethodno poslovno razdoblje. Prosječna mjesečna obračunata neto plaća zaposlenih kod poduzetnika u 2019. godini iznosila je 5.815 kuna, što je 4,2% više u odnosu na 2018. godinu (5.582 kune).

Promatrano po županijama i dalje dominiraju poduzetnici sa sjedištem u županiji Grad Zagreb u kojoj sjedište ima njih 45.608, što je 33,5% od ukupnog broja poduzetnika. Ukupni prihodi najviše su rasli na razini Šibensko-kninske (21,3%), a neto dobit na razini Primorsko-goranske županije (75,5%), dok je broj zaposlenih najviše rastao u Vukovarsko-srijemskoj županiji (12,9%).

Najveći prihod u 2019. godini ostvarilo je veliko društvo u mješovitom vlasništvu, INA d.d., u iznosu od 21,6 milijardi kuna, dok je HEP d.d. ostvario najveću dobit razdoblja u iznosu od 1,1 milijardu kuna.

Tablica 2. Rang lista prvih deset poduzetnika Hrvatske po dobiti u 2019. godine (dobitaši)

 (iznosi u tisućama kn)

|  |  |  |  |  |
| --- | --- | --- | --- | --- |
| **Rbr** | **OIB** | **Naziv** | **Mjesto** | **Dobit razdoblja** |
| 1. | 28921978587 | HEP d.d. | Zagreb | 1.107.308 |
| 2. | 36201212847 | Valamar Riviera d.d. | Poreč | 377.007 |
| 3. | 66089976432 | LIDL HRVATSKA d.o.o. K.D. | Velika Gorica | 345.860 |
| 4. | 58292277611 | PRVO PLINARSKO DRUŠTVO d.o.o.  | Vukovar | 198.736 |
| 5. | 25190869349 | MAISTRA d.d. | Rovinj | 149.314 |
| 6. | 43931897225 | MABA-COM d.o.o. u stečaju | Sveta Nedelja | 148.899 |
| 7. | 92510683607 | PLODINE d.d. | Rijeka | 133.054 |
| 8. | 44952903763 | TANKERSKA PLOVIDBA d.d. | Zadar | 115.763 |
| 9. | 22797775374 | JADRANSKI LUKSUZNI HOTELI d.d. | Dubrovnik | 95.227 |
| 10. | 82298562620 | GUMIIMPEX-GRP d.o.o.  | Varaždin | 33.466 |
| **Ukupno TOP 10 gradova**  |  | **2.704.634** |

*Izvor: FINA*

**Gospodarski profil Istarske županije**

Tablica 3. Osnovni financijski rezultati poslovanja poduzetnika Istarske županije u 2019.

 (iznosi u tisućama kn)

|  |  |
| --- | --- |
| **Opis** | **UKUPNO SVI PODUZETNICI** |
| **2018.**  | **2019.**  | **Index** |
| Broj poduzetnika |   | 11.291 | - |
| Broj dobitaša | 6.374 | 6.642 | 104,2 |
| Broj gubitaša | 3.923 | 4.649 | 118,5 |
| Broj zaposlenih | 59419\* | 54.264 | 91,3 |
| Ukupni prihodi | 34.144.256 | 35.696.725 | 104,5 |
| Ukupni rashodi | 32.653.626 | 33.920.322 | 103,9 |
| Dobit prije oporezivanja | 3.060.528 | 3.071.520 | 100,4 |
| Gubitak prije oporezivanja | 1.569.897 | 1.295.117 | 82,5 |
| Porez na dobit | 173.720 | 423.064 | 243,5 |
| Dobit razdoblja | 2.858.777 | 2.649.413 | 92,7 |
| Gubitak razdoblja | 1.541.866 | 1.296.073 | 84,1 |
| Dobit razdoblja (+) ili gubitak razdoblja (-) | 1.316.910 | 1.353.340 | 102,8 |
| Neto plaće i nadnice | 3.639.581 | 3.863.240 | 106,1 |
| Prosječna mjesečna neto plaća po zaposlenom | 5.104 | 5.933 | 116,2 |
| A. Potraživanja za upisani a neuplaćeni kapital | 4.938 | 12.865 | 260,5 |
| B. Dugotrajna imovina | 50.115.203 | 52.082.050 | 103,9 |
| C. Kratkotrajna imovina | 22.640.054 | 23.264.061 | 102,8 |
| D. Plaćeni troškovi budućeg razdoblja i obračunati prihodi | 409.183 | 454.071 | 111,0 |
| F. UKUPNA AKTIVA = UKUPNA PASIVA | 73.169.378 | 75.813.048 | 103,6 |
| A. Kapital i rezerve | 22.547.769 | 22.396.275 | 99,3 |
| B. Rezerviranja | 470.012 | 485.906 | 103,4 |
| C. Dugoročne obveze | 22.593.893 | 29.001.353 | 128,4 |
| D. Kratkoročne obveze | 23.926.513 | 20.585.374 | 86,0 |
| E. Odgođeno plaćanje troškova i prihod budućeg razdoblja | 3.631.190 | 3.344.140 | 92,1 |
| Broj poduzetnika tekuća godina  |   | 11.291 | - |
| Broj izvoznika | 1.218 | 1.334 | 109,5 |
| Broj uvoznika | 1.657 | 1.887 | 113,9 |
| Izvoz | 10.758.572 | 11.465.855 | 106,6 |
| Uvoz | 3.918.098 | 3.967.964 | 101,3 |
| Trgovinski saldo | 6.840.474 | 7.497.891 | 109,6 |
| Broj poduzetnika tekuća godina  |   | 11.291 | - |
| Broj investitora | 964 | 1.011 | 104,9 |
| Broj poduzetnika bez investicija | 9.333 | 10.280 | 110,1 |
| Investicije u novu dugotrajnu imovinu | 2.415.171 | 2.573.291 | 106,5 |

*Izvor: Fina, Registar godišnjih financijskih izvještaja*

U 2019. godini poduzetnici Istarske županije ostvarili su ukupne prihode u iznosu od 35,7 milijardi kuna (rast 4,5%), ukupne rashode od 33,9 milijardi kuna (rast 3,9%), dobit razdoblja od 2,65 milijardi kuna (pad 7,3%), gubitak razdoblja od 1,3 milijarde kuna (pad 15,9%) te neto dobit od 1,4 milijarde kuna (rast 2,8%). Bruto investicije u dugotrajnu materijalnu i nematerijalnu imovinu veće su za 12,1% i iznosile su 6,1 milijardu kuna, a bruto investicije u novu dugotrajnu imovinu veće su za 6,5% i iznosile su 2,6 milijardi kuna. Uvoz je povećan za 1,3%, a izvoz za 6,6% s tim da je trgovinski suficit pozitivan i iznosio je 7,5 milijardi kuna. Prosječna mjesečna neto obračunana plaća iznosila je 5.933 kuna što je 16,2% više u odnosu na 2018. godinu te 2% više od prosjeka na razini zaposlenih kod poduzetnika u RH u 2019. godini (5.815 kuna).

Tablica 4.: TOP 5 najvećih gradova\*/općina Istarske županije po kriteriju ukupnog prihoda poduzetnika u 2019.

 **(iznosi u tisućama kuna)**

|  |  |  |  |  |  |
| --- | --- | --- | --- | --- | --- |
| **Naziv grada/općine** | **Broj poduzetnika** | **Ukupni prihodi** | **Neto dobit/gubitak** | **Broj zaposlenih** | **Broj radno aktivnih stanovn.** |
| Broj | Rang u RH | Broj | Rang u RH | Iznos | Rang u RH | Broj | Rang u RH |
| Pula\* | 3.068 | 5 | 7.639.002 | 12 | 32.808  | 83 | 13.143 | 7 | 38.760 |
| Poreč\* | 1.432 | 11 | 6.893.223 | 13 | 706.112  | 2 | 10.944 | 12 | 11.787 |
| Rovinj\* | 910 | 19 | 4.029.869 | 23 | 362.376  | 10 | 5.688 | 22 | 10.051 |
| Umag\* | 1.085 | 17 | 1.914.254 | 40 | -227.725  | 555 | 2.741 | 43 | 9.591 |
| Labin\* | 537 | 31 | 1.718.847 | 47 | 66.403  | 49 | 3.081 | 37 | 7.933 |

*Izvor: Registar godišnjih financijskih izvještaja*

Na rang listi 41 grada i općine Istarske županije Pula je prva po broju poduzetnika (3.068), zaposlenih (13.143), ukupnim prihodima (7,6 milijardi kuna) i po gubitku razdoblja (417,4 milijuna kuna). Prvi po neto dobiti (706,1 milijun kuna) su poduzetnici Poreča. Istarska županija u odnosu na druge županije je na 3.-em mjestu prema broju poduzetnika, gubitku razdoblja i neto dobiti, na 4.-om mjestu po dobiti razdoblja, na 5.-om mjestu po ukupnom prihodu i broju zaposlenih. Prema ekonomičnosti poslovanja Istarska županija je u odnosu na druge županije na 6.-om mjestu, prema pokazatelju produktivnosti rada (odnos ukupnih prihoda i broja zaposlenih) je na 6.-om mjestu, a prema pokazatelju produktivnosti rada (odnos neto dobiti i broja zaposlenih) na 8.-om mjestu.

Neto dobit istarskih poduzetnika iznosila je u 2019. 1,4 mld kn, što je rast od 2,8 % u odnosu na proteklu godinu te se među najvećim dobitašima ističu djelatnosti pružanja smještaja, te pripreme i usluživanja hrane, kao i prerađivačka industrija (Valamar Riviera, Plava laguna, Maistra, TDR, Carel Adriatic, Holcim, itd.).
Vrijedi  istaknuti jačanje izvoza za 6,6%, pri čemu je trgovinski saldo u suficitu  te iznosi 7,5 mld. kuna. Među najvećim izvoznicima ističu se hotelijeri te prerađivačka industrija, a uzlazni trend prisutan je i ICT industriji (Infobip).

Tablica 5.: Rang lista TOP 10 poduzetnika sa sjedištem u Istarskoj županiji po UKUPNIM PRIHODIMA u 2019. godini

 (u tisućama kn)

|  |  |  |  |  |
| --- | --- | --- | --- | --- |
| **Rang** | **OIB** | **Naziv** | **Sjedište** | **Ukupni prihodi** |
| 1. | 36201212847 | Valamar Riviera d.d. | Poreč | 2.074.210 |
| 2. | 25190869349 | MAISTRA d.d. | Rovinj | 1.223.781 |
| 3. | 57444289760 | PLAVA LAGUNA d.d. | Poreč | 1.186.085 |
| 4. | 37014645007 | MAISTRA d.d. | Rovinj | 871.363 |
| 5. | 13439120211 | BINA-ISTRA d.d. | Lupoglav | 705.421 |
| 6. | 47625429199 | ARENA HOSPITALITY GROUP d.d. | Pula | 542.178 |
| 7. | 68329725135 | ROCKWOOL ADRIATIC d.o.o. | Potpićan | 536.756 |
| 8. | 96262119913 | AUTO BENUSSI d.o.o. | Pula | 458.975 |
| 9. | 60131430579 | Holcim (Hrvatska) d. o. o. | Koromačno | 412.487 |
| 10. | 74786390334 | UNILINE d.o.o. | Pula | 366.215 |
| **Ukupno TOP 10 poduzetnika po ukupnim prihodima** | **8.377.471** |
| **Udio TOP 10 poduzetnika po ukupnim prihodima u uk. prihodima županije** | **23,47%** |

Izvor: FINA

|  |
| --- |
| Tablica 6. Rang lista TOP 10 poduzetnika sa sjedištem u Istarskoj županiji po DOBITI RAZDOBLJA u 2019. godini  |
|  |  |  |  | (u tisućama kuna) |
| **Rang** | **OIB** | **Naziv** | **Sjedište** | **Dobit razdoblja** |
| 1. | 36201212847 | Valamar Riviera d.d. | Poreč | 377.007 |
| 2. | 57444289760 | PLAVA LAGUNA d.d. | Poreč | 205.547 |
| 3. | 25190869349 | MAISTRA d.d. | Rovinj | 149.314 |
| 4. | 37014645007 | TDR d.o.o. | Rovinj | 68.830 |
| 5. | 47625429199 | ARENA HOSPITALITY GROUP d.d. | Pula | 63.921 |
| 6. | 94300736117 | VALALTA d.o.o., Rovinj | Rovinj | 62.073 |
| 7. | 40362190011 | CAREL ADRIATIC d.o.o. | Labin | 32.944 |
| 8. | 60131430579 | Holcim (Hrvatska) d. o. o. | Koromačno | 25.681 |
| 9. | 15703919969 | INDUSTRIAL PROJECTS d.o.o. | Fažana | 25.626 |
| 10. | 82023167977 | ADRIS GRUPA d.d. | Rovinj | 24.379 |
| **Ukupno TOP 10 poduzetnika po dobiti razdoblja** | **1.035.322** |
| **Udio TOP 10 poduzetnika u dobiti razdoblja poduzetnika županije** | **39,08%** |

 Izvor: FINA

|  |
| --- |
| Tablica 7. Rang lista TOP 10 poduzetnika sa sjedištem u Istarskoj županiji po IZVOZU U RAZDOBLJU u 2019. godini  |
|  |  |  |  | (iznosi u tisućama kn) |  |
| **Rang** | **OIB** | **Naziv** | **Sjedište** | **Izvoz u razdoblju** |  |
| 1. | 36201212847 | Valamar Riviera d.d. | Poreč | 1.690.051 |  |
| 2. | 57444289760 | PLAVA LAGUNA d.d. | Poreč | 1.020.191 |  |
| 3. | 25190869349 | MAISTRA d.d. | Rovinj | 873.332 |  |
| 4. | 68329725135 | ROCKWOOL ADRIATIC d.o.o. | Potpićan | 392.836 |  |
| 5. | 37014645007 | TDR d.o.o. | Rovinj | 356.369 |  |
| 6. | 61418654605 | CALUCEM d.o.o. | Pula | 326.493 |  |
| 7. | 13785319050 | KOMPAS d.o.o. | Poreč | 293.809 |  |
| 8. | 74786390334 | UNILINE d.o.o. | Pula | 269.340 |  |
| 9. | 29756659895 | INFOBIP d.o.o. | Vodnjan | 257.818 |  |
| 10. | 40362190011 | CAREL ADRIATIC d.o.o. | Labin | 251.497 |  |
| **Ukupno TOP 10 poduzetnika po broju zaposlenih** | **5.731.737** |  |
| **Udio TOP 10 poduzetnika u broju zaposlenih poduzetnika županije** | **63,98%** |  |

Izvor: FINA

**Osnovni financijski rezultati poduzetnika Rovinja-Rovigno**

Tabela 8. Osnovni financijski rezultati poduzetnika Rovinja-Rovigno u 2019. godini

 (iznosi u tisućama kuna)

|  |  |
| --- | --- |
| **Opis** | **UKUPNO SVI PODUZETNICI** |
| **2018.**  | **2019.**  | **Index** |
| Broj poduzetnika |   | 910 | - |
| Broj dobitaša | 471 | 470 | 99,8 |
| Broj gubitaša | 371 | 440 | 118,6 |
| Broj zaposlenih | 5.182 | 5.688 | 109,8 |
| Ukupni prihodi | 4.172.062 | 4.029.869 | 96,6 |
| Ukupni rashodi | 3.808.449 | 3.577.283 | 93,9 |
| Dobit prije oporezivanja | 422.927 | 500.691 | 118,4 |
| Gubitak prije oporezivanja | 59.314 | 48.105 | 81,1 |
| Porez na dobit | -111.553 | 90.209 | - |
| Dobit razdoblja | 500.202 | 409.813 | 81,9 |
| Gubitak razdoblja | 25.036 | 47.437 | 189,5 |
| Dobit razdoblja (+) ili gubitak razdoblja (-) | 475.167 | 362.376 | 76,3 |
| Neto plaće i nadnice | 462.572 | 507.870 | 109,8 |
| Prosječna mjesečna neto plaća po zaposlenom | 7.439 | 7.441 | 100,0 |
| A. Potraživanja za upisani a neuplaćeni kapital | 55 | 114 | 206,9 |
| B. Dugotrajna imovina | 12.019.110 | 12.789.200 | 106,4 |
| C. Kratkotrajna imovina | 3.731.505 | 2.913.074 | 78,1 |
| D. Plaćeni troškovi budućeg razdoblja i obračunati prihodi | 76.511 | 119.590 | 156,3 |
| F. UKUPNA AKTIVA = UKUPNA PASIVA | 15.827.181 | 15.821.978 | 100,0 |
| A. Kapital i rezerve | 11.394.897 | 11.324.037 | 99,4 |
| B. Rezerviranja | 80.774 | 62.744 | 77,7 |
| C. Dugoročne obveze | 1.673.704 | 2.195.666 | 131,2 |
| D. Kratkoročne obveze | 2.340.578 | 1.912.779 | 81,7 |
| E. Odgođeno plaćanje troškova i prihod budućeg razdoblja | 337.228 | 326.752 | 96,9 |
| Broj poduzetnika tekuća godina  |   | 910 | - |
| Broj izvoznika | 35 | 38 | 108,6 |
| Broj uvoznika | 126 | 144 | 114,3 |
| Izvoz | 1.627.389 | 1.608.827 | 98,9 |
| Uvoz | 846.236 | 610.771 | 72,2 |
| Trgovinski saldo | 781.153 | 998.055 | 127,8 |
| Broj poduzetnika tekuća godina  |   | 910 | - |
| Broj investitora | 69 | 61 | 88,4 |
| Broj poduzetnika bez investicija | 773 | 849 | 109,8 |
| Investicije u novu dugotrajnu imovinu | 686.780 | 838.843 | 122,1 |

Izvor: Fina – osnovni financijski rezultati poduzetnika za 2019. godinu.

U Rovinj-Rovigno je 2019. godini poslovalo 910 poduzetnika od kojih je 470 dobitaša i 440 gubitaša. Ukupni prihod kojega su poduzetnici ostvarili, iznosio je 4 milijuna kuna što je skoro na istoj razini kao i u 2018. godini.

Ukupan broj zaposlenih u tvrtkama iznosio je 5.688 osoba, što je za 10% više nego u 2018. godini. Prosječna mjesečna plaća iznosila je 7.441 kn, što je na istoj razini kao i u 2018. godini. Ukupna dobit razdoblja iznosila je 409 milijuna kuna, što je 18% više manje nego u 2018. godini.

Prosječan broj obrta tijekom 2019. godine bio je 612.

**Najveći rovinjski poduzetnici**

***ADRIS GRUPA d.d.***

*Tabela 9.* ***Financijski rezultati poslovanja tvrtke*** *u tisućama kn.*

|  |  |  |  |
| --- | --- | --- | --- |
|  | **2018.** | **2019.** | **index****2019./2018.** |
| Ukupni prihodi | 5.064.599 | 5.383.074 | 106,29 |
| Broj zaposlenih  | 6.535 | 6.644 | 101,67 |
| Dobit prije oporezivanja | 372.584 | 618.698 | 166,06 |
| Neto dobit razdoblja | 446.319 | 506.117 | 113,40 |
| Dugotrajna imovina | 15.970.883 | 17.161.756 | 107,46 |
| Kratkotrajna imovina | 5.152.941 | 4.527.991 | 87,87 |
| Ukupno kapital i obveze | 21.065.149 | 21.689.747 | 102,97 |

*Izvor:* FINA – Godišnje izvješće za 2019.

Osnovna djelatnost društva ADRIS GRUPA d.d. je upravljanje i ulaganje. Adris čine tri strateške poslovne jedinice: turizam, kojim upravlja Maistra d.d., proizvodnja zdrave hrane, kojom upravlja Cromaris d.d. i osiguranje, kojom upravlja Croatia osiguranje d.d.

***TDR d.o.o.***

*Tabela 10.* ***Financijski rezultati poslovanja tvrtke*** *u tisućama kn.*

|  |  |  |  |
| --- | --- | --- | --- |
|  | **2018.** | **2019.** | **index****2019./2018.** |
| Poslovni prihod | 844.850 | 851.214 | 100,75 |
| Dobit/gubitak prije oporezivanja | 46.139 | 87.583 | 189,82 |
| Ukupno zaposleni | 703 | 688 | 97,87 |
| Dugotrajna imovina | 1.253.989 | 1.304.985 | 104,07 |
| Kratkotrajna imovina | 810.196 | 880.956 | 108,73 |
| Ukupno kapital i obveze | 1.743.956 | 1.782.303 | 102,20 |

*Izvor*: FINA – Godišnje izvješće za 2019.

Od 30. rujna 2015., Društvo TDR d.o.o., u 100 %-tnom vlasništvu je British American Tobacco Investments (Central & Eastern Europe) Limited, London, Velika Britanija, a čiji je krajnji vlasnik British American Tobacco p.l.c., London, Velika Britanija. Nakon završetka prve faze procesa integracije sa Društvima na razini BAT Grupe, došlo je do značajne promjene poslovnog modela TDR-a, pri čemu je TDR od društva koje se do 31.12.2016. pretežito bavilo proizvodnjom i prodajom vlastitih duhanskih proizvoda, od 01.01.2017. postalo društvo koje pruža usluge proizvodnje duhanskih proizvoda za društvo unutar BAT Grupe koje se bavi organizacijom proizvodnje duhanskih proizvoda u regiji. Također, TDR kupuje duhanske proizvode od navedenog Društva, isključivo za potrebe prodaje i distribucije na području Republike Hrvatske.

Ukupna proizvodnja cigareta u 2019. Godini iznosila je11.9 milijardi jedinica za pušenje, dok je u 2018. Iznosila 12.1 milijardu jedinica.

***MAISTRA d.d.***

*Tabela 11.*  ***Financijski rezultati poslovanja tvrtke Maistra d.d.*** *u tisućama kuna*

|  |  |  |  |
| --- | --- | --- | --- |
|  | **2018.** | **2019.** | **Index****2019./2018**  |
| Ukupni prihod | 1.114.794 | 1.223.000 | 109,71 |
| Broj zaposlenih  | 1.605 | 1.711 | 106,60 |
| Dobit/gubitak prije oporezivanja | 177.933 | 171.555 | 96,42 |
| Dugotrajna imovina | 3.189.614 | 3.319.862 | 104,08 |
| Kratkotrajna imovina | 66.548 | 111.193 | 167,09 |
| Ukupno kapital i obveze | 3.256.162 | 3.431.055 | 105,37 |
| Ukupna sveobuhvatna dobit | 282.844 | 149.314 | 52,79 |

*Izvor:* FINA – Godišnje izvješće za 2019.

Maistra d.d., Rovinj (Društvo) nastalo je spajanjem društava Jadran-turist d.d., Rovinj i Anita d.d., Vrsar. Društvo je registrirano 15. ožujka 2005. godine kod Trgovačkog suda u Rijeci. Na dan 1. siječnja 2010. godine Društvu je pripojen Rovinjturist d.d., Rovinj.

Osnovna djelatnost Društva je iznajmljivanje hotelskih soba i kampova te pružanje usluga hrane i pića u turističke svrhe. Grupu Maistra (Grupa) čini Društvo Maistra d.d. i ovisna društva Slobodna Katarina d.o.o., Rovinj te Grand Hotel Imperial d.d., Maistra d.d., Rovinj kontrolirana je od strane društva Adria Resorts d.o.o., Rovinj, dok je krajnja Matica Adris grupa d.d.

Najznačajnije kapitalno ulaganje je greenfield investicija hotela Park, investicija koja je proglašena od strateške važnosti za RH, a koji je na tržištu od 2018. godine.

***EUROTRADE d.o.o.***

*Tabela 13.* ***Financijski rezultati poslovanja tvrtke EUROTRADE d.o.o.*** *u tisućama kn.*

|  |  |  |  |
| --- | --- | --- | --- |
| **Podaci o imovini i izvorima sredstava** | **2018.** | **2019.** | **Index****2019./2018.** |
| Ukupni prihod | 264.379 | 172.284 | 65,17 |
| Broj zaposlenih  | 110 | 78 | 70,91 |
| Dobit prije oporezivanja | 1.145 | 2.356 | 205,76 |
| Dugotrajna imovina | 31.468 | 30.260 | 96,16 |
| Kratkotrajna imovina | 79.989 | 65.404 | 81,77 |
| Ukupno kapital i rezerve | 75.579 | 67.737 | 89,62 |
| Neto dobit | 1.001 | 2.356 | 235.36 |

*Izvor:* FINA – Godišnje izvješće za 2019.

Eurotrade d.o.o. Rovinj, osnovano je u prosincu 1989. godine, posluje na području uvoza i distribucije informatičkih proizvoda vodećih svjetskih proizvođača.

Eurotrade d.o.o. posluje u Republici Hrvatskoj ali i u susjednim državama.

 Subjekt je u privatnom vlasništvu, kapital je domaćeg porijekla.

***VALALTA d.o.o.***

*Tabela 14.* ***Financijski rezultati poslovanja tvrtke VALALTA d.o.o.*** *u tisućama kn*.

|  |  |  |  |
| --- | --- | --- | --- |
| **Podaci o imovini i izvorima sredstava** | **2018.** | **2019.** | **Index****2019./2018.**  |
| Ukupni prihod | 265.235 | 293.752 | 110,75 |
| Broj zaposlenih  | 387 | 408 | 105,42 |
| Dobit/gubitak prije oporezivanja | 54.696 | 75.800 | 138,58 |
| Dugotrajna imovina | 209.242 | 197.015 | 94,16 |
| Kratkotrajna imovina | 141.485 | 192.937 | 136,37 |
| Ukupno kapital i rezerve | 313.706 | 351.512 | 112,05 |
| Ukupna sveobuhvatna dobit | 44.477 | 62.073 | 139,56 |

*Izvor:* FINA – Godišnje izvješće za 2019. godinu

Subjekt je registriran 1981. godine, a osnovna mu je djelatnost ugostiteljstvo, turizam, trgovina i proizvodnja.